Wichita
Wichita je najwjetše město w ameriskim staće Kansas a namaka so praktisce w geografiskim centrumje Zjednoćenych Statow. Město ma dźensa nimale poł miliona wobydlerjow. Klimat je tam najskerje kontinentalny – w zymje móže hustodosć jara zyma być, tola druhdy móže skerje ćopło a sucho być. W lěću je nimale přeco jara horco, husto nad 40 stopnjow. Na zbožo so pola Američanow praktisce wšudźe klimatizuje – w domach, w awtach, we wobchodach, na uniwersitach (Wichita ma tři uniwersity) a – wot njedawna – tež w zakładnych šulach. Wichita mjenuje so "powětrowe hłowne město swěta" w zmysle, zo je tam cyły rjad předewzaćow, kaž Boeing, Bombardier, Cessna, Learjet a tež jedyn projektowy běrow europskeho towarstwa Airbus.
cjk_Latn szl_Latn